বৃহস্পতিবার রাতে চকরিয়া উপজেলার ডুলাহাজারা নাথপাড়ায় ১৮/২০ জনের সশস্ত্র ডাকাতদল বাড়ির গ্রিল কেটে দরজা ভেঙে ঘরে প্রবেশ করে ব্যাপক মারধর ও অস্ত্রের মুখে নগদ টাকা, স্বর্ণালঙ্কারসহ প্রায় তিন লাখ টাকার  মালামাল লুট করে নিয়ে যায়। একই রাতে কক্সবাজার-চট্টগ্রাম মহাসড়কের চকরিয়া উপজেলাধীন মেধা কচ্ছপিয়া ঢালায় একটি যাত্রিবাহী হাইয়েজ মাইক্রোবাসে ডাকাতি হওয়ার খবর পাওয়া গেছে। নাথাপাড়ায় ডাকাতির ঘটনায় আহত হন গৃহকর্তা খোকন মলিস্নক বসন্ত দের বয়োবৃদ্ধ পিতা নিমাই দে। পুলিশের নায়েক উৎপল চাকমার স্ত্রী নিপানা চাকমা বলেন, আমাদের বাসার দক্ষিণে রয়েছে র্যাব-৭ ও উত্তরে হাইওয়ে পুলিশের ক্যাম্প। এরপরেও ডাকাতরা কিভাবে ডাকাতি করলো তা আমাদের মাথায় আসছে না। তিনি আরো জানান, ডাকাতিকালে আমার স্বামী ডিউটিতে ছিলেন। সোর্স:ইত্তেফাক